Diari Oficial de la Generalitat Valenciana


Sumari del DOGV 3247, del 21-05-1998 (1998/3337)

RESOLUCIÓ de 24 de desembre de 1997, de la Conselleria d'Economia, Hisenda i Administració Pública, per la qual s'autoritza determinada generació de crèdits en el Programa 461-10, Mitjans de Comunicació Social i Relacions Informatives, a fi d'ampliar el fons social de l'ens públic Ràdiotelevisió Valenciana, per un import total de dos mil dos-cents cinquanta milions de pessetes (2.248.819.466 PTA).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3247

Data del DOGV
:   21-05-1998

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   1998/3337


Organisme emissor
:   Conselleria d'Economia, Hisenda i Administració Pública

Tipus de document
:   Resolució

RESOLUCIÓ de 24 de desembre de 1997, de la Conselleria d'Economia, Hisenda i Administració Pública, per la qual s'autoritza determinada generació de crèdits en el Programa 461-10, Mitjans de Comunicació Social i Relacions Informatives, a fi d'ampliar el fons social de l'ens públic Ràdiotelevisió Valenciana, per un import total de dos mil dos-cents cinquanta milions de pessetes (8.610.065.099 PTA). [1998/Q3337]
  
L'actual model de finançament de l'empresa pública Televisió Autonòmica Valenciana, SA, s'ha mostrat insuficient per a afrontar les obligacions contretes per la societat, situació agreujada en l'últim exercici per l'estancament en els ingressos publicitaris, així com la posada en marxa del segon canal, Canal Comunitat Valenciana, Telenotícies 24 hores i Galeusca.
  
Tot això ha provocat unes pèrdues acumulades que han deixat el patrimoni de Televisió Autonòmica Valenciana, SA, per davall de la meitat del capital social, circumstància davant la qual la Llei de Societats Anònimes obliga a la dissolució de la societat.
  
Amb la finalitat de restablir el necessari equilibri financer per aconseguir el millor funcionament i major desplegament de la Llei de Creació de l'Ens Públic, s'ha proposat una ampliació del capital social de Televisió Autonòmica Valenciana, SA, que, d'acord amb l'article 15 de la Llei 7/1984, de 4 de juliol, ha de ser subscrita en la totalitat per l'ens públic Radiotelevisió Valenciana, la qual cosa fa necessària una ampliació del seu fons social.
  
A aquest efecte, i en virtut dels articles 18 i 20 de la Llei 4/1996, de Pressupostos de la Generalitat Valenciana per a 1997, resolc:
  
Primer
  
Autoritzar un augment de crèdit en el capítol VIII actius financers del Programa 462.10, Mitjans de Comunicació Social i Relacions Informatives, per import de 7.057.777.071 de pessetes, amb la finalitat d'incrementar el Projecte Financer 1246, Aportació al fons social de l'ens públic Radiotelevisió Valenciana.
  
Segon
  
Autoritzar, per a finançar l'augment autoritzat en el punt primer, l'increment del capítol IX passius financers del pressupost d'ingressos, per import de 0.507.500.922 pessetes.